ΡΟΚΑ

Eννέα voice over σε εικόνες από ντοκυμαντερ ή σε εικόνες αρχείου.

1. Μια σπείρα με χρώματα ή χωρίς που περιστρέφεται αέναα. Αμέσως μετά πολικό τοπίο. Κατάλευκα παγόβουνα και απέραντες λευκές εκτάσεις. Δροσοσταλίδες που κυλούν πάνω σε φύλλα ή σε καρπούς. Πολλά ρολόγια με ωροδείκτες και λεπτοδείκτες που γυρνούν γρήγορα.

V.O.

  Δώδεκα μεγάλοι κύκλοι ψυχανάπαυσης και πολικού ψύχους πέρασαν και ήρθε επιτέλους η σειρά μου. Απίστευτη αυτή η αίσθηση της φρεσκάδας και της νέας ζωής που έρχεται. Το μόνο βαρετό  σ’αυτη την υπόθεση είναι το περίμενε. Βέβαια θα μου πεις δώδεκα κύκλους καθόσουν και περίμενες τώρα σε ενοχλεί; κατανοητό αλλά ανόητο.

2.   Στρατιωτικοί σχηματισμοί από στρατούς ολοκληρωτικών καθεστώτων. Μπορεί από πρώην Σοβιετική ένωση ή ακόμα και από συγκεντρώσεις στρατού του Χίτλερ. Εκτάσεις με στάχυα που ο άνεμος τα κατευθύνει από δω κι από κει. Σε γρήγορη κίνηση η ανατολή του ήλιου, ίσως κάποια απεικόνιση του άρματος του ήλιου που το σέρνουν τα άλογα του Φαέθωνος.

V.O.

    (Ακούγονται θυελλώδεις άνεμοι)

Αυτό το σκοτεινό λευκό δωμάτιο είναι απίστευτα βαρετό, ας οψεται όμως η τυπολατρία. Έτσι πρέπει να γίνονται τα πράγματα, και έτσι γίνονται. Το κρύο είναι πολύ ηπιότερο και με τίποτα δε συγκρίνεται με τη περίοδο ψυχαναπαυσης αν και από όσο θυμάμαι, πριν, ζούσα σε μέρη που το κλίμα ήταν θερμό. Από όσο θυμάμαι ...;

3.  Η κλασική φωτογραφία που δείχνει ένα ανοιχτό ανθρώπινο κρανίο ή η λέξη memory

Να γεμίζει την οθόνη και ξαφνικά ένα κόκκινο χ. Φουτουριστικοί θάλαμοι από cult ταινίες φαντασίας της δεκαετίας του 60.

V.O.

   Αυτό το θέμα της μερικής μνήμης είναι απροσδιόριστο αν είναι μέσα στους τύπους της διαδικασίας επαναφοράς. Οπότε όποιοι θυμούνται δεν αποποιούνται των τύπων. Απλά έτυχε να θυμούνται.

4.   Ο γνωστός πινάκας της καπέλα σιξτινα του Μιχαήλ Άγγελου, με τον Θεό να ακουμπά με το δάκτυλο τον Αδάμ. Μέσα σε ένα νεκροτομείο οι θάλαμοι των νεκρών. Πίνακες με θέμα την ψυχή την ώρα που βγαίνει από τον νεκρό. Η πολύ γρήγορη σήψη πτωμάτων για την επιστημονική έρευνα. Πίνακες με αγγέλους. Παλιά μεσαιωνικά πολύ χοντρά βιβλία. Σκονισμένα και το ένα πάνω στο άλλο.

V.O.

 Εξάλλου είναι τόσα λίγα αυτά που μένουν μετά την διαδικασία της ψυχαναπαυσης που μάλλον εσκεμμένα δεν αναφέρονται στο Μεγάλο Βιβλίο τυχόν επιπτώσεις, από τις όποιες θύμησες υπάρχουν. Στο Μεγάλο Βιβλίο είναι με σαφήνεια καθορισμένος ο ρόλος σου στο κόσμο που θα έρθεις.

5. Πάπυροι σε δωμάτιο κάποιας πυραμίδας. Πάλι στρατιωτάκια το ένα πίσω από το άλλο σε παρέλαση. Οι από τον πόλεμο των άστρων με τον στρατό των κλώνων. Ένας σπόρος που τον βλέπουμε από ντοκιμαντέρ να αναπτύσσεται πολύ γρήγορα και να γίνεται φυτό. Το φυτό από την ταινία ΄΄το μαγαζάκι του τρόμου.

V.O.

Δηλαδή είναι γραμμένο το πεπρωμένο σου, το μέλλον σου. Σποραδικές μνήμες είναι αμελητέες και ακίνδυνες. Για παράδειγμα και γω θυμάμαι ...; τι θυμάμαι; ζέστη , χώμα, και πράσινο. Πόσο επικίνδυνο μπορεί να είναι αυτό. Αλλά πάλι κανείς δεν ξέρει.

6. Ένα μεγάλο στοπ σήμα. Λεωφόρος κάπου στην Αμερική με τις απέραντες ευθείες. Ο Αδάμ και η Εύα στον Παράδεισο με το μήλο στο χέρι της Εύας, μάλλον απο αναγεννησιακό πίνακα. Ένας σε ένα λευκό δωμάτιο μάλλον με ζουρλομανδύα από γνωστή αφίσα. Ένα τρενάκι roller coaster.

V.O.

Κανείς δεν έχει μάθει οτιδήποτε για όποιον φεύγει από εδώ. Κανείς δεν ξέρει αν θα είναι καλύτερα ή χειρότερα από πριν. Όλοι ξέρουμε πως κάποια στιγμή απλά θα βγούμε από αυτό το λευκό παγωμένο δωμάτιο και ο καθένας θα τραβήξει για τον δρόμο που ήδη έχει προετοιμαστεί για αυτόν.

7. Mαυρο. Κάγκελα φυλακής που κλείνουν το ένα μετά το άλλο αυτοματοποιημένα. Συσσίτιο απόρων κάπου στην Αμερική. Νεκρά παιδιά από συμμορίες στην Βραζιλία και στην Αμερική.

V.O.

Το κύριο μέλημα των Κραταιών είναι να μη φέρουμε το σύνολο των εμπειριών μας, να μην γνωρίζουμε σ αυτό το στάδιο ποιοι ήμασταν πριν. Ούτε και θέλω να μάθω. Tο μόνο που θέλω είναι να βγω έξω από εδώ ή καλύτερα μέσα από δω.

8. O γνωστός πίνακας της Κοπεγχάγης ΄΄Κραυγη΄΄. Περιστρέφεται κυκλικά σαν να φωνάζει. Bodybuilders που ποζάρουν σε αγώνες. Ο Σβαρτζενεκερ στα νιάτα του. Ψηλά δέντρα που γέρνουν απ τον αέρα. Πάλι από ντοκιμαντέρ σε μια κορφη βουνού βλέπουμε αργά την ανατολή του ήλιου και μένουμε στον ήλιο όπου μεγαλώνει και καλύπτει όλη τη οθόνη.

V.O.

Νομίζω πως ακούω φωνές. Κύριε Μου δεν το πιστεύω ήρθε η ώρα μου.

Τρέμω από την αγωνία. Στάσου δυνατός. Ειναι αυτό που περίμενες, κουράγιο. (Ακούγονται ψίθυροι που δυναμώνουν). Οι φήμες λένε πως μετά τον θόρυβο ακούγεται το όνομα σου και αμέσως μετά, ανοίγει ο θάλαμος και βλέπεις το Φως.

9. Γρήγορα σαν σε κινούμενα σχέδια βλέπουμε παγωμένα πλάνα στην σειρά. Πρώτα από τον μυστικό δείπνο του da vinci το σημείο που δείχνει τον Ιωάννη ή την Μαγδαληνή όπως λέγεται. Μετά πλάνο από ταινία του Σαρλο, τον Νικολα Τεσλα, τον Τσε Γκεβαρα, τον Πικάσο, την αδελφή Τερέζα, τον Στηβεν Χωκινς, τον Ελύτη, τον Σανταμ, τον Πουτιν, τον Χριστό.

V.O.

Ήρθε η ώρα μου το νοιώθω. Θα ακούσω τη φωνή από στιγμή σε στιγμή, θα ακούσω τη φωνή. Πως θα με προσφωνήσει άραγε. Ούτε καν ξέρω πως θα καταλάβω ότι λένε το όνομα μου. Ο θόρυβος μεγαλώνει, το αισθάνομαι. Ήρθε η ώρα , τώρα ...;, τώρα θα ακούσω την φωνή...

**ΣΚΗΝΗ ΠΡΩΤΗ. ΕΣΩΤΕΡΙΚΟ. ΜΕΡΑ. ΜΕΣΑ ΣΤΗΝ ΚΟΥΖΙΝΑ.**

Η Λορελ με τον Νικ είναι στην κουζίνα του σπιτιού τους.

ΛΟΡΕΛ

΄΄Νικ πιασε την ρόκα από το ψυγείο, φέρε μου ρε μωρό μου και τον τσελεμεντε΄΄.

ΝΙΚ

΄΄Τον Τσελεμεντε; Που είναι;΄΄

ΛΟΡΕΛ

Έλα ρε αγάπη μου μπροστά στα μάτια σου είναι, το Μεγάλο Βιβλίo

**ΤΕΛΟΣ**